- Սովորաբար, եթե թիրախը ընտրում ես բուրգի գագաթը և հասնում ես հաջողության ու ընտրությունը թողնում ամենաներքևի շերտին, այսինքն հանրությանը, մեջտեղի հատվածում մնում են նույն մարդիկ: Ժողովուրդը ում էլ ընտրի, այդ գործիքները գործելու են: Մեր որդեգրած մարտավարության հիմքում ընկած է, այսպես ասած` հեղափոխությունը ներքևից: Ինչո՞ւ հատկապես էս երկուսը: Բացի այն, որ նրանք կատարել են ապօրինի, անհիմն, որոշ իրավաբանների կարծիքով` նաև հակասահմանադրական հանձնարարություն, նաև դրսևորել են բացարձակ անգործություն և գրավոր իրենց կարծիքները հակասահմանադրականության կամ ապօրինության մասին չեն հայտնել վերադասին: Բոլորը պետք է հասկանան, որ եթե ապօրինի հանձնարարական կատարեն, անպայման հայտնվելու են քաղաքացիներ, ովքեր պահանջելու են իրենց հրաժարականը: Այդ իմաստով, գտնում ենք, որ հիմնավորված ու տրամաբանական է այդ երկուսի պաշտոնանկության խնդիրը. այս երկու պաշտոնյաները օրեր շարունակ փողոցներում տեղի ունեցող ակցիաների ընթացքում հայտնվում էին, հայհոյում քաղաքացիներին, նույնիսկ ձեռնամարտի բռնվում նրանց հետ: